स्याङ्जा । नौ वर्षअघि ट्याक्सी चालकको हत्या गर्ने अभियुक्तमध्येका एक जनालाई प्रहरीले आज(आइतबार) सार्वजनिक गरेको छ । स्याङ्जाको गल्याङ नगरपालिका–१ ढाबखोलास्थित सिद्धार्थ राजमार्गमा हत्या गरी शव बाटोबाट तल फालेको अवस्थामा फेला परेको थियो ।
वडा प्रहरी कार्यालय वालिङले आज पत्रकार सम्मेलन गरी ट्याक्सी चालक पोखरा लेखनाथ महानगरपालिका–३० घर भई सोही महानगरपालिका–१७ मा डेरामा बस्ने १८ वर्षीय सुजन गुरुङको हत्या गर्ने कालीगण्डकी गाउँपालिका–५ बस्ने नेपाली सेनामा कार्यरत ३५ वर्षीय गोविन्द थापालाई पक्राउ गरी सार्वजनिक गरेको हो ।
विसं २०६६ चैत २९ गते राति १० बजे पोखराबाट स्याङ्जातर्फ आउँदै गरेको ग १ ज ३९६० नम्बरको कार रिजर्भ गरी आएको र भाडाका विषयमा विवाद हुँदा गोविन्द थापा र अर्का एक जनाले कार चालकको धारिलो हतियार प्रयोग गरी हत्या गरेको खुल्न आएको छ । प्रहरीले कर्तब्य ज्यान मुद्दाका अभियुक्त थापालाई वडा प्रहरी कार्यालय वालिङबाट खटिएको टोलीले साउन ११ गते तनहुँको डुम्रेबाट पक्राउ गरेको थियो ।
घटनाका बारेमा अनुसन्धान भइरहेको र फरार अर्को अभियुक्तको खोजीकार्य जारी रहेको वडा प्रहरी कार्यालय वालिङका प्रहरी निरीक्षक शङ्करप्रसाद आचार्यले बताउनुभयो ।
पोखरा । लेकसाइडका भित्री गल्लीलाई नामाकरण सहित नम्बरिङ गरिने भएको छ । अहिले होटल र रेस्टुरेन्टका नाममा रहेका ती...	
पोखरा । विवेकशील साझा पार्टीका संयोजक रवीन्द्र मिश्रले अहिलेको सरकारले जनतामा घोर निराशाको प्रवाह गरेको बताएका छन् । साझा...	
पोखरा । गण्डकी प्रदेश पर्यटकीय हिसाबले बढि सम्भावना बोकेको प्रदेश भएकोले पर्यटनसम्बन्धि एजेण्डाहरुलाई आफूले विशेष रुचीसहित जनतामाझ ल्याउने नवनियुक्त...	
चितवन । इच्छाकामना गाउँपालिका–६ जलवीरेस्थित नारायणगण मुग्लिन सडकखण्डमा आज (शुक्रबार) बिहान बस दुर्घटना हुँदा तीन जनाको घटनास्थलमै मृत्यु भएको छ...	
दार्चुला । दशैँ तिहारका लागि दार्चुलाबाट करीब ७५० भेडा–च्याङ्ग्रा पोखरा तथा काठमाडौँ निर्यात गरिएको छ । जिल्लामै भेडा खसीको...	
रेम बिक / पोखरा । पोखराको फेवातालमा ‘पौडी म्याराथन’ हुने भएको छ । नेपाल पौडी संघ र कास्की जिल्ला...